STGT-STA ร่วงหนัก! หลังวัคซีน “โควิด” คืบ –หุ้นถุงมือยางในมาเลฯทรุด 10% กดดัน
STGT-STA ร่วงหนัก! หลังวัคซีน “โควิด” คืบ –หุ้นถุงมือยางในมาเลฯทรุด 10% กดดัน
13 ส.ค. 2563

ผู้สื่อข่าวรายงานว่า ณ เวลา 10.54 น. ราคาหุ้นบริษัท ศรีตรังโกลฟส์ (ประเทศไทย) จำกัด (มหาชน) หรือ STGT อยู่ที่ระดับ 78.25 บาท ลบ 7.50 บาท หรือ 8.75% สูงสุดที่ระดับ 80.00 บาท ต่ำสุดที่ระดับ 75.00 บาท ด้วยมูลค่าการซื้อขาย 998.98 ล้านบาท
เช่นเดียวกับราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ระดับ 26.25 บาท ลบ 1.25 บาท หรือ 4.55% สูงสุดที่ระดับ 26.75 บาท ด้วยมูลค่าการซื้อขาย 420.06 ล้านบาท
บล.ยูโอบี เคย์เฮียน (ประเทศไทย) ระบุในบทวิเคราะห์ฯ ให้ระวังแรงขายหุ้นยาง หลังมีรายงานข่าวว่ารัสเซียอนุมัติให้ใช้วัคซีนโควิด-19 ของบริษัทกาลาเลยาในมนุษย์ โดยวัคซีนดังกล่าวข้ามขั้นในการทดลองเฟสที่ 3 (การทดลองในกลุ่มตัวอย่างมนุษย์ขนาดใหญ่ เพื่อดูผลข้างเคียง) และองค์การอนามัยโลก (WHO) ได้ออกมาเตือนถึงผลกระทบจากผลข้างเคียงที่อาจเกิดขึ้น ซึ่งข่าวดังกล่าวทำให้นักลงทุน ควรระวังความผันผวนและแรงทำกำไรหุ้นกลุ่มยาง/ถุงมือยาง หลังหุ้นถุงมือยางในมาเลเซียปรับลดลงมากกว่า 10% วานนี้